อยากจะสอบถามหน่อยคะพอดีมีตุ่มขึ้นตามขาอ่อน ลำตัว ขาหนีบ ลักษณะของตุ่มแดงๆเป็นวงๆเล็กๆ มีขอบนูนๆ แห้งพอเกาจะมีสเก็ตออกมาเหมือนผิวลอก คันมั่งไม่คันมั่งพอเกามันจะรามไปขึ้นที่อื่น แรกๆขึ้นแค่ 2-3 ตุ่ม ตอนนี้เริ่มขึ้นเยอะขึ้น ใช้ยาทาเชื้อราได้ 4-5 วันแร้วไม่รู้สึกว่าจะดีขึ้นเลยต้องใช้ยาอะไรทาคะกังวนมากคะไม่หายสักที
สวัสดีค่ะ Firstอาการตุ่มขึ้นตามขาอ่อน ลำตัว ขาหนีบ เป็นตุ่มแดง ขอบนูนดังกล่าวมานั้น อาจจะมีสาเหตุได้หลายอย่างเช่น ตุ่มจากผื่นผิวหนังอักเสบจากภูมิแพ้ผิวหนัง ผดร้อน ผื่นผิวหนังอักเสบจากการสัมผัสสารที่แพ้เช่นน้ำหอม สารกันเสียในของใช้ โลหะ เสื้อผ้า หรือเกิดจากการถูกแมลงกัด ผื่นลมพิษ การติดเชื้อราที่ผิวหนัง เป็นต้นควรไปพบแพทย์เพื่อตรวจรอยโรคจริงให้ได้การวินิจฉัยที่แน่ชัด ร่วมกับขูดเอาสะเก็ดจากแผลมาตรวจด้วยว่ามีการติดเชื้อราจริงหรือไม่ หากยังเป็นมากไม่ลุกลาม สามารถใช้ยาทาฆ่าเชื้อราเฉพาะที่ได้ หากเป็นมากอาจต้องใช้ยากิน โดยการใช้ยาทุกชนิดควรอยู่ภายใต้การดูแลของแพทย์ค่ะ หากไม่ใชเชื้อราก็ควรได้รับยาให้ถูกกับโรคเช่นยาสเตียรอยด์แบบทากรณีเป็นผื่นผิวหนังอักเสบต่อไปเบื้องต้นรักษาความสะอาดที่ผิวหนัง ใช้น้ำเปล่าสะอาดล้างเบาๆได้ ไม่เอาสบู่ถูแรงๆ คอยเช็ดและซับให้แห้งตลอด ไม่ให้อับชื้น กินยาแก้คันเพื่อบรรเทาอาการได้